pythainlp/thaigov-v2-corpus-22032023 huggingface dataset:
วันจันทร์ที่ 7 มิถุนายน 2564
กรมท่าอากาศยาน กระทรวงคมนาคม จัดฝึกอบรมทบทวนการตรวจค้นอาวุธและวัตถุอันตราย (Recurrent Screener)
และหัวหน้าควบคุม (Screening Supervisor) ประจำปีงบประมาณ พ.ศ. 2564 รุ่นที่ 1 - 12
เมื่อวันที่ 7 มิถุนายน 2564 นายสมเกียรติ มณีสถิตย์ รองอธิบดีกรมท่าอากาศยาน ด้านโครงสร้างพื้นฐาน เป็นประธานเปิดการฝึกอบรมทบทวนการตรวจค้นอาวุธและวัตถุอันตราย (Recurrent Screener) และหัวหน้าควบคุม (Screening Supervisor) ประจำปีงบประมาณ พ.ศ. 2564 รุ่นที่ 1 - 12 จำนวน 260 คน โดยกลุ่มพัฒนาบุคคลและสวัสดิการ กรมท่าอากาศยาน ได้จัดฝึกอบรมดังกล่าวขึ้นระหว่างวันที่ 7-19 มิถุนายน 2564 ผ่านระบบวีดีโอคอนเฟอร์เรนซ์ (Video Conference) ซึ่งได้รับเกียรติจากนายสำอาง มั่นหมาย และ นายสุรวัจน์ บุญรอด วิทยากร (Instructor) จากบริษัท รักษาความปลอดภัยการ์ดฟอร์ซ อะวิเอชั่น จำกัด เป็นวิทยากรในการบรรยายฝึกอบรมดังกล่าว ณ ห้องประชุมจันทรางศุ ชั้น 10 และห้องประชุมศูนย์ค้นหาและช่วยเหลืออากาศยานและเรือประสบภัย กรมท่าอากาศยาน
สำหรับการฝึกอบรมทบทวนการตรวจค้นอาวุธและวัตถุอันตราย (Recurrent Screener) และหัวหน้าควบคุม (Screening Supervisor) มีวัตถุประสงค์เพื่อทบทวนความรู้ ทักษะการปฏิบัติงานด้านการตรวจค้น และกฎระเบียบ ข้อบังคับที่ปรับปรุงใหม่ รวมถึงสร้างความตระหนักด้านการรักษาความปลอดภัยด้านการบิน ให้กับเจ้าหน้าที่ตรวจอาวุธและวัตถุอันตรายได้คงความรู้ ทักษะ สมรรถนะ สำหรับปฏิบัติงานในการรักษาความปลอดภัยท่าอากาศยาน
โดยหัวข้อในการฝึกอบรมแบ่งออกเป็น 4 ส่วนดังนี้
1. การฝึกอบรมความตระหนักรู้ด้านการรักษาความปลอดภัย (Security Awareness)
2. การฝึกอบรมเกี่ยวกับทักษะที่จำเป็นในการปฏิบัติหน้าที่ (Security Screener)
3. การฝึกอบรมเฉพาะด้านของหัวหน้าควบคุม (Screening Supervisor)
4. ภาษาอังกฤษสำหรับเจ้าหน้าที่ตรวจอาวุธและวัตถุอันตราย (English for Airport Screener)
ซึ่งการฝึกอบรมดังกล่าวเป็นไปตามการบังคับใช้แผนฝึกอบรมการรักษาความปลอดภัยการบินพลเรือนแห่งชาติ (National Civil Aviation Security Training Programme for the Kingdom of Thailand : NCASTP) ของสำนักงานการบินพลเรือนแห่งประเทศไทย และแผนฝึกอบรมการรักษาความปลอดภัยด้านการบินกรมท่าอากาศยาน (Aviation Security Training Programme for Department of Airport : ASTP for DOA) ซึ่งกำหนดให้ต้องได้รับการฝึกอบรมทบทวนทุกปี เพื่อทำให้มั่นใจว่าเจ้าหน้าที่ตรวจอาวุธและวัตถุอันตรายของกรมท่าอากาศยานคงไว้ซึ่งความรู้และคุณสมบัติของใบรับรองพนักงานตรวจค้นตามที่กำหนดไว้ในแผนฝึกอบรมการรักษาความปลอดภัยด้านการบินกรมท่าอากาศยาน (ASTP for DOA) และมีประสิทธิภาพในการปฏิบัติงานด้านการตรวจค้นอยู่เสมอ
วันจันทร์ที่ 7 มิถุนายน 2564
ไอแบงก์พร้อม! เปิดให้ลูกค้าสแกน คิวอาร์โค้ด เข้าร่วมมาตรการให้ความช่วยเหลือลูกหนี้รายย่อย ระยะที่ 3
ไอแบงก์พร้อมเปิดระบบให้ลูกค้าสแกนคิวอาร์โค้ดลงทะเบียนร่วมมาตรการให้ความช่วยเหลือลูกหนี้รายย่อยระยะที่ 3 เพื่อช่วยเหลือลูกหนี้รายย่อยประเภทสินเชื่อบุคคล สินเชื่อที่อยู่อาศัย และสินเชื่อเช่าซื้อรถยนต์ ที่ได้รับผลกระทบจากโควิด–19 ระลอกใหม่
ธนาคารอิสลามแห่งประเทศไทย (ไอแบงก์) พร้อมเปิดระบบให้ลูกค้าสแกน คิวอาร์โค้ด ลงทะเบียน เข้าร่วมมาตรการให้ความช่วยเหลือลูกหนี้รายย่อย ระยะที่ 3 เพื่อช่วยเหลือลูกหนี้รายย่อยประเภทสินเชื่อบุคคล สินเชื่อที่อยู่อาศัยและสินเชื่อเช่าซื้อรถยนต์ ที่ได้รับผลกระทบจากการแพร่ระบาดของเชื้อไวรัสโควิด – 19 ระลอกใหม่ ครอบคลุมลูกค้าที่ได้รับผลกระทบระยะสั้นและระยะยาว โดยมาตรการนี้มีแนวทางให้ความช่วยเหลือ ดังนี้
• สินเชื่ออเนกประสงค์แบบไม่มีหลักประกันภายใต้กำกับ (ยกเว้นสินเชื่อสวัสดิการพนักงานบุคคลภายนอก (MOU)/สินเชื่อบำเหน็จบำนาญข้าราชการ/สินเชื่อ เสริมสร้างธุรกิจรายย่อยมุสลิม (MSMEs)) ลูกค้าสามารถขอลดค่างวดไม่เกิน 30% ของค่างวดเดิมระยะเวลา 6 เดือน โดยไม่ขยายระยะเวลาและให้นำไปชำระในงวดสุดท้าย
• สินเชื่อที่อยู่อาศัย / อเนกประสงค์ มีหลักประกัน ลูกค้าสามารถเลือกลดค่างวดไม่เกิน 30% ของค่างวดเดิม ระยะเวลา 6 เดือน หรือ พักชำระเงินต้น (ชำระเฉพาะกำไร) 6 เดือน หรือ พักชำระเงินต้น (ชำระเฉพาะกำไร) 3 เดือน และให้ปรับลดอัตรากำไรในระยะเวลาที่พักชำระหนี้ลง 25% เฉพาะบัญชีสินเชื่อที่อยู่ในช่วงการชำระค่างวดด้วยอัตรากำไรอ้างอิง SPRL (SPRL ของธนาคาร ปัจจุบัน = 7.40 ต่อปี) โดยทั้ง 3 ทางเลือกจะไม่ขยายระยะเวลาและให้นำไปชำระในงวดสุดท้าย
สำหรับลูกค้าที่ได้รับผลกระทบระยะยาว เช่น ถูกพักงาน หรือ ถูกให้ออกจากงาน ลูกค้าสามารถขอพักชำระเงินต้นและกำไร 3 เดือน โดยไม่ขยายระยะเวลา และให้นำไปชำระในงวดสุดท้าย
• สินเชื่อเช่าซื้อรถยนต์ พักชำระค่างวด 3 เดือนและขยายระยะเวลา 3 เดือน
สำหรับลูกค้าที่ได้รับผลกระทบระยะยาว ลูกค้าสามารถเลือกขอพักชำระค่างวด 3 เดือน หรือ ในกรณีที่ไม่สามารถชำระหนี้ต่อไปได้ ลูกค้าสามารถขอคืนรถ เพื่อขายทอดตลาด หากราคาขายประมูลจริงได้ต่ำกว่าภาระหนี้ธนาคารจะพิจารณาลดภาระหนี้ตามความเหมาะสม
สำหรับลูกค้าที่สนใจร่วมมาตรการสามารถลงทะเบียนโดยการสแกน คิวอาร์โค้ด กรอกข้อมูลแจ้งความประสงค์ได้ตั้งแต่วันนี้ - 31 ธันวาคม 2564 สอบถามข้อมูลเพิ่มเติมได้ที่ ibank Call Center 1302
วันจันทร์ที่ 7 มิถุนายน 2564
กระทรวงยุติธรรม โดยกรมคุมประพฤติ นำผู้ได้รับพักโทษ เข้าโครงการ “โคก หนอง นา โมเดล” เสริมทักษะชีวิตต่อยอดวิชาชีพ เพื่อดำเนินชีวิตตามแบบเศรษฐกิจพอเพียง
กระทรวงยุติธรรม โดยกรมคุมประพฤติ นำผู้ได้รับพักโทษ เข้าโครงการ “โคก หนอง นา โมเดล” เสริมทักษะชีวิตต่อยอดวิชาชีพ เพื่อดำเนินชีวิตตามแบบเศรษฐกิจพอเพียง และนำความรู้ความสามารถไปดำเนินชีวิตและใช้ประกอบอาชีพต่อไป
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายให้สำนักงานคุมประพฤติทั่วประเทศ เร่งให้ความรู้แนวคิด “โคก หนอง นา โมเดล” แก่ผู้ถูกคุมความประพฤติที่ได้รับพักโทษ กรณีมีเหตุพิเศษ และนักโทษเด็ดขาดที่มีโทษระยะสั้น เพื่อให้เป็นไปตามเงื่อนไขพิเศษ สำหรับผู้ที่ยังไม่เคยผ่านอบรมโครงการพระราชทานในพระบาทสมเด็จพระวชิรเกล้าเจ้าอยู่หัว “โคกหนองนาแห่งน้ำใจและความหวัง กรมราชทัณฑ์” จึงต้องเข้ารับการอบรมหลักสูตรตามที่กรมคุมประพฤติกำหนด ซึ่งโครงการดังกล่าวเป็นโมเดลต้นแบบที่ได้น้อมนำพระราชดำรัสของในหลวง รัชกาลที่ 9 ที่ได้พระราชทานไว้ในเรื่องเศรษฐกิจพอเพียงและเกษตรทฤษฎีใหม่ เพื่อใช้บริหารจัดการน้ำและพื้นที่ทำการเกษตร รวมถึงการนำความรู้ความสามารถไปดำเนินชีวิตและใช้ประกอบอาชีพต่อไป
อย่างไรก็ตาม โครงการโคก หนอง นา โมเดล เป็นส่วนหนึ่งของหลักสูตรแก้ไขฟื้นฟูผู้ถูกคุมความประพฤติ ที่ได้รับการพักโทษ ซึ่งกรมคุมประพฤติ มุ่งหวังที่จะสร้างจุดเปลี่ยนในชีวิตให้กับผู้ถูกคุมประพฤติ โดยน้อมนำปรัชญาเศรษฐกิจพอเพียงไปปรับใช้จริงในการดำเนินชีวิต มุ่งเน้นให้ปรับเปลี่ยนแนวความคิด ได้เรียนรู้ทักษะชีวิต เพื่อมองเห็นคุณค่าในตนเอง ผ่านการวางเป้าหมายในชีวิต จนสามารถพึ่งพาตนเองได้ในอนาคต รวมทั้งเป็นการสร้างกำลังใจและสร้างโอกาสในการกลับคืนสู่สังคมด้วย
วันจันทร์ที่ 7 มิถุนายน 2564
วธ.เปิดอบรมนักเรียนแกนนำเฝ้าระวังทางวัฒนธรรมผ่าน Zoom ทั่วประเทศ หวังป้องกัน-แก้ไขปัญหารับ-ส่ง เผยแพร่ข้อมูลไม่เหมาะสมของเด็ก เยาวชน และประชาชนในยุคดิจิทัล โดยใช้มิติทางวัฒนธรรม
เมื่อวันที่ ๗ มิถุนายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดกิจกรรมการสร้างการมีส่วนร่วมของทุกภาคส่วนในการป้องกัน และแก้ไขปัญหาของเด็ก เยาวชน และประชาชน โดยใช้มิติทางวัฒนธรรมในส่วนกลาง และส่วนภูมิภาค
เมื่อวันที่ ๗ มิถุนายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดกิจกรรมการสร้างการมีส่วนร่วมของทุกภาคส่วนในการป้องกัน และแก้ไขปัญหาของเด็ก เยาวชน และประชาชน โดยใช้มิติทางวัฒนธรรมในส่วนกลาง และส่วนภูมิภาค โดยมีนางจริญญา จักรกาย ผู้อำนวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม ณ ห้องแถลงข่าว ชั้น ๑ กระทรวงวัฒนธรรม โดยการจัดกิจกรรมครั้งนี้เป็นการอบรมเชิงปฏิบัติการออนไลน์ ผ่านระบบ Zoom จากส่วนกลางไปยังสำนักงานวัฒนธรรมจังหวัดทุกแห่ง ระหว่างเดือนมิถุนายน - กรกฎาคม ๒๕๖๔ มีผู้เข้าร่วมกิจกรรมเป็นแกนนำนักเรียนระดับมัธยมศึกษาจากสถาบันการศึกษาต่าง ๆ ทั่วประเทศ รวมจำนวน ๓๐๘ คน
ปลัด วธ. กล่าวว่า การเฝ้าระวังทางวัฒนธรรมและการสร้างเครือข่ายทางวัฒนธรรม เป็นยุทธศาสตร์ที่สำคัญในการสร้างภูมิคุ้มกันทางสังคมให้กับคนในชาติได้ตระหนักและเห็นคุณค่าของการมีส่วนร่วมในการรักษาวัฒนธรรมที่ดีงามของสังคมไทย และร่วมเฝ้าระวังกระแสวัฒนธรรมที่เบี่ยงเบนที่มากับสื่อ และโลกยุคโลกาภิวัฒน์ ส่งผลให้เกิดปัญหาสังคมในรูปแบบต่าง ๆ โดยเฉพาะในกลุ่มเด็กและเยาวชน ที่ถือเป็นกำลังหลักในการพัฒนาประเทศ ดังนั้น วธ. จึงได้จัดกิจกรรมดังกล่าวขึ้นเพื่อเผยแพร่ข้อมูลข่าวสารที่เป็นประโยชน์ และให้ความรู้กับเด็กและเยาวชน ประชาชนในการรู้เท่าทันสังคมโลก สามารถเลือกสรร กลั่นกรอง นำมาปรับใช้ในการดำเนินชีวิตประจำวัน มีความรู้ความเข้าใจเกี่ยวกับการเป็นพลเมืองที่ดีในยุคดิจิทัล พร้อมทั้งร่วมเฝ้าระวังทางวัฒนธรรมอย่างมีประสิทธิภาพ
“ปัจจุบันสังคมออนไลน์เป็นอีกช่องทางในการติดต่อสื่อสาร มีทั้งข้อดีและข้อเสีย สิ่งที่ตามมาจากการเปลี่ยนแปลงดังกล่าวส่วนหนึ่ง คือ มีการเผยแพร่ข้อมูลที่ไม่เหมาะสม ผ่านสื่อสังคมออนไลน์ในแพลตฟอร์มต่าง ๆ ดังนั้น ทาง วธ. ได้เชิญวิทยากรที่มีความรู้จากสภาดิจิทัลเพื่อเศรษฐกิจและสังคมแห่งประเทศไทย สถาบันพัฒนาศักยภาพสมองเด็กแบบองค์รวมด้วยวินัยเชิงบวก และภาคส่วนต่าง ๆ มาถ่ายทอดความรู้ และประสบการณ์ให้นักเรียนทั่วประเทศมีการพัฒนาและรู้เท่าทันสื่ออย่างปลอดภัย โดยการขับเคลื่อนเครือข่ายศูนย์เฝ้าระวังทางวัฒนธรรม วธ.เน้นบูรณาการจากกลุ่ม หรือองค์กรร่วมกันเป็นเครือข่ายเฝ้าระวังทางวัฒนธรรมในพื้นที่ ในฐานะเจ้าของวัฒนธรรม ร่วมกันคิด ร่วมระดมสมอง ร่วมรับผิดชอบ บริหารจัดการและแก้ปัญหาให้ตรงจุด มีประสิทธิภาพมากที่สุด”ปลัดวธ. กล่าว
วันจันทร์ที่ 7 มิถุนายน 2564
เปิดงบ 2,800 ล้าน ไทยทุ่มพัฒนาวัคซีนโควิด-19 ใช้เองในประเทศ
....
เมื่อผู้เชี่ยวชาญพิจารณาว่า โรคโควิด-19 น่าจะเกิดขึ้นอีกในอนาคต คล้ายกับไข้หวัดใหญ่ที่วนเวียนมาทุกปี รัฐบาลจึงทุ่มงบประมาณกว่า 2,800 ล้านบาท เพื่อวิจัยและพัฒนา เพื่อให้ไทยผลิตวัคซีนใช้เองได้ในระยะยาว
.
แบ่งเป็นงบชุดแรก 1,810.68 ล้านบาท ตามมติ ครม. เมื่อวันที่ 29 ธ.ค.63 จัดสรรให้สถาบันวัคซีนแห่งชาติ นำไปสนับสนุนการวิจัยแก่หน่วยงานทั้งรัฐและเอกชน ได้แก่
.
วันจันทร์ที่ 7 มิถุนายน 2564
ติดตามการดำเนินงานสหกรณ์จังหวัดอุทัยธานี
“รมช.มนัญญา” ติดตามการดำเนินงานสหกรณ์จังหวัดอุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ติดตามความก้าวหน้าโครงการสำคัญตามนโยบายกระทรวงเกษตรและสหกรณ์ และมอบนโยบายแก่ข้าราชการในสังกัดสำนักงานสหกรณ์จังหวัดอุทัยธานี ณ ห้องประชุมสำนักงานสหกรณ์จังหวัดอุทัยธานี อ.เมือง จ.อุทัยธานี โดยที่ประชุมได้รายงานความก้าวหน้าโครงการที่สำคัญ อาทิ 1. โครงการนำลูกหลานเกษตรกรกลับบ้าน เพื่อสานต่ออาชีพการเกษตร ผู้เข้าร่วมโครงการจำนวน 55 ราย สหกรณ์เข้าร่วมโครงการ 8 แห่ง 2. โครงการซูเปอร์มาเก็ตสหกรณ์ มีสหกรณ์เข้าร่วมโครงการ 3 แห่ง ได้แก่ สหกรณ์การเกษตรเมืองอุทัยธานีจำกัด สหกรณ์การเกษตรสว่างอารมณ์ จำกัด และสหกรณ์การเกษตรเพื่อการตลาดลูกค้า ธ.ก.ส.อุทัยธานี จำกัด 3. การส่งเสริมการปลูกกัญชงในสถาบันเกษตรกร ส่งเสริมให้ปลูกกัญชงพัน KATANI จากประเทศอเมริกา โดยมีสหกรณ์การเกษตรเมืองอุทัยธานี จำกัด และสหกรณ์การเกษตรลานสัก จำกัด เป็นผู้ยื่นขออนุญาตนำเข้าเมล็ดพันธุ์จำนวนทั้งสิ้น 168 กิโลกรัม ซึ่งได้ดำเนินการขออนุญาตนำเข้าเมล็ดพันธุ์เสร็จเรียบร้อยแล้ว โดยสหกรณ์แจ้งความประสงค์ขออนุญาตปลูกกัญชงจำนวน 8 สหกรณ์ รวมพื้นที่ปลูกทั้งสิ้น 84 ไร่ 1 งาน 4. โครงการส่งเสริมการใช้ยางในภาครัฐ ในการเป็นผู้ผลิตแผ่นยางธรรมชาติครอบกำแพงคอนกรีต (RFB) และหลักนำทางยางธรรมชาติ (RGP) สหกรณ์กองทุนสวนยางปฏิรูปที่ดินน้ำดี จำกัด และ 5. โครงการพัฒนาเกษตรปลอดภัยในพื้นที่นิคมสหกรณ์ สมาชิกเข้าร่วมโครงการจำนวน 65 ราย พื้นที่ทำการเกษตร 1,058 ไร่
ทั้งนี้ ภารกิจสำคัญของสหกรณ์จังหวัด จะต้องมีความรอบรู้ มีความพร้อมสำหรับการปฏิบัติงานอยู่เสมอ และเข้าใจหลักการบริหารอย่างแท้จริง ทั้งบุคลากรในองค์กร บริหารงบประมาณที่ได้รับให้เกิดความคุ้มค่าและประโยชน์สูงสุด บริหารแผนงานโครงการให้บรรลุเป้าหมาย และบริหารจัดการเทคโนโลยี เพื่อส่งเสริมและพัฒนาสหกรณ์ และกลุ่มเกษตรกรได้อย่างมีประสิทธิภาพสูงสุด อย่างไรก็ตาม รมช.เกษตรฯ มีความเป็นห่วงเกษตรกรในเรื่องสถานการณ์น้ำ เนื่องจากเกิดฝนทิ้งช่วง ปริมาณน้ำมีน้อย จึงสนับสนุนให้เกษตรกรปลูกพืชใช้น้ำน้อย หรือพืชที่เหมาะสมกับพื้นที่ ทดแทนการทำนาปรัง เพื่อสร้างรายได้แก่เกษตรกร.
วันจันทร์ที่ 7 มิถุนายน 2564
พม. ร่วมกับหน่วยฉีดวัคซีนป้องกันโควิด-19 กรุงเทพมหานคร ฉีดวัคซีดให้ผู้สูงอายุและเจ้าหน้าที่บ้านบางแคกว่า 100 คน
พม. ร่วมกับหน่วยฉีดวัคซีนป้องกันโควิด-19 กรุงเทพมหานคร ฉีดวัคซีดให้ผู้สูงอายุและเจ้าหน้าที่บ้านบางแคกว่า 100 คน
วันนี้ (7 มิ.ย. 64) เวลา 14.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง รัฐบาล โดยกระทรวง พม. มีความห่วงใยและตระหนักถึงปัญหาความเดือดร้อนและความยากลำบากของประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ทั้งเด็ก ผู้สูงอายุ คนพิการ และผู้ด้อยโอกาส ซึ่งจำเป็นต้องได้รับการฉีดวัคซีนป้องกันโควิด-19 เป็นลำดับแรก วันนี้ กระทรวง พม. โดยกรมกิจการผู้สูงอายุ (ผส.) จึงได้ร่วมกับหน่วยฉีดวัคซีนป้องกันโควิด 19 กรุงเทพมหานคร ประกอบด้วย ทีมบุคลากรทางการแพทย์จากคณะแพทยศาสตร์วชิรพยาบาล ศูนย์บริการสาธารณสุข 47 และศูนย์บริการสาธารณสุข 62 กทม. ให้บริการฉีดวัคซีนแก่ผู้สูงอายุและเจ้าหน้าที่ในศูนย์พัฒนาการจัดสวัสดิการสังคมผู้สูงอายุบ้านบางแค กทม.
นางพัชรีกล่าวเพิ่มเติมว่า วันนี้ มีผู้บริหารกระทรวง พม. ได้แก่ นางสาวอังคณา ใจกิจสุวรรณ รองปลัดกระทรวง พม. นางสุจิตรา พิทยานรเศรษฐ์ อธิบดีกรมกิจการผู้สูงอายุ และนางจตุพร โรจนพานิช ผู้ตรวจราชการกระทรวง พม. ได้เดินทางมาลงพื้นที่ ณ ศูนย์พัฒนาการจัดสวัสดิการสังคมผู้สูงอายุบ้านบางแค กทม. เพื่อเฝ้าสังเกตการณ์และเยี่ยมให้กำลังใจผู้สูงอายุและเจ้าหน้าที่ผู้ดูแล ซึ่งมีการฉีดวัคซีนป้องกันโควิด-19 ให้กับผู้สูงอายุ รวม 129 คน แบ่งเป็นผู้สูงอายุที่ได้รับการฉีดวัคซีนเข็มแรก จำนวน 41 คน และผู้สูงอายุที่ได้รับการฉีดวัคซีนเข็มที่สอง จำนวน 88 คน รวมทั้งเจ้าหน้าที่ของศูนย์ฯ ได้รับการฉีดวัคซีนเข็มแรก รวม 55 คน ทั้งนี้ ผู้สูงอายุในศูนย์ฯ ได้กล่าวแสดง ความรู้สึกและขอบคุณเจ้าหน้าที่จากหน่วยงานต่างๆ และรัฐบาลที่ให้ความสำคัญและมาอำนวยความสะดวกในการฉีดวัคซีนในครั้งนี้ ซึ่งกระทรวง พม. จะเร่งให้มีการฉีดวัคซีนให้กลุ่มเปราะบางที่อยู่ในความดูแลอย่างทั่วถึงและเร็วที่สุด
วันจันทร์ที่ 7 มิถุนายน 2564
ประกาศ ขสมก. ประจำวันที่ 7 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 7 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 7 มิถุนายน 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถปรับอากาศ สาย 145 เขตการเดินรถที่ 3
2) พนักงานการเงินค่าโดยสาร เขตการเดินรถที่ 4 อู่พระราม 9
3) พนักงานเก็บค่าโดยสารรถธรรมดา สาย 4 เขตการเดินรถที่ 4
วันจันทร์ที่ 7 มิถุนายน 2564
พร้อมฉีดวัคซีนโควิด-19 ผู้ประกันตน ม.33 ล็อตแรก เริ่ม 7 มิ.ย. นี้
....
วันที่ 7 มิ.ย. นี้ ถือเป็นวันแรก ที่ผู้ประกันตนมาตรา 33 ในพื้นที่กรุงเทพฯ ที่ลงทะเบียนกับสถานประกอบการผ่านระบบ e-service ของสำนักงานประกันสังคมไว้แล้ว จะได้รับการฉีดวัคซีนโควิด-19 เพื่อควบคุมการแพร่ระบาดในสถานประกอบการ
.
สำหรับจุดบริการฉีดวัคซีนที่จัดเจรียมไว้ในพื้นที่ กทม. มี 45 จุด เช่น สนามกีฬาศูนย์เยาวชน ไทย-ญี่ปุ่น ดินแดง ,เอเชียทีค ,มหาวิทยาลัยธรรมศาสตร์ (ท่าพระจันทร์) ,มหาวิทยาลัยเกษตรศาสตร์ ,เซ็นทรัลเวิลด์ ห้างสรรพสินค้าบิ๊กซี และตามที่ตั้งสำนักงานใหญ่ของสถานประกอบการที่ลูกจ้าง/ผู้ประกันตนทำงานอยู่ เป็นต้น นอกจากนี้ ยังสามารถเข้ารับการฉีดวัคซีนได้ที่โรงพยาบาลในเครือประกันสังคม จำนวน 20 แห่ง ได้อีกด้วย
.
ขณะนี้ ได้เตรียมความพร้อมสถานที่ แพทย์ พยาบาล เภสัชกร อุปกรณ์ทางการแพทย์ ไว้ให้บริการเรียบร้อยครบถ้วนทุกจุดแล้ว โดยช่วงเช้าวันจันทร์ที่ 7 มิ.ย. นี้ นายกรัฐมนตรี และคณะ จะเดินทางมาตรวจเยี่ยมศูนย์ฉีดวัคซีนผู้ประกันตนมาตรา 33 ณ สนามกีฬาศูนย์เยาวชน ไทย-ญี่ปุ่น ดินแดง ด้วย
.
ขณะเดียวกัน ยังได้มีการกระจายวัคซีนฉีดไปยังจังหวัดเศรษฐกิจและพื้นที่อุตสาหกรรมต่าง ๆ ได้แก่ ปทุมธานี นนทบุรี สมุทรปราการ ชลบุรี ฉะเชิงเทรา ระยอง นครปฐม สมุทรสาคร เชียงใหม่ และเพชรบุรี เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 7 มิถุนายน 2564
นพ. โอภาสฯ ชี้ ดีเดย์ ฉีดวัคซีนครั้งใหญ่วันแรกตามวาระแห่งชาติบรรยากาศดี ยอดเป็นไปตามเป้า
นพ. โอภาสฯ ชี้ ดีเดย์ ฉีดวัคซีนครั้งใหญ่วันแรกตามวาระแห่งชาติบรรยากาศดี ยอดเป็นไปตามเป้า
วันนี้ (7 มิถุนายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์โอภาส การย์กวินพงศ์ อธิบดีกรมควบคุมโรค ได้เปิดเผยถึงบรรยากาศ และรายละเอียดเกี่ยวกับการประกาศให้วันนี้เป็นวันฉีดวัคซีนครั้งใหญ่ ซึ่งวันนี้ถือเป็นวันสำคัญในประวัติศาสตร์ ไทยเริ่มฉีดวัคซีนครั้งใหญ่วันแรกอย่างเป็นทางการ ตามนโยบายที่ได้กำหนดให้การฉีดวัคซีนเป็นวาระแห่งชาติ
โดย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม และผู้บริหารหลายหน่วยงาน ได้ไปตรวจเยี่ยมจุดฉีดวัคซีนที่ใหญ่ที่สุดของประเทศไทย ที่สถานีกลางบางซื่อ ได้มีการเปิดแคมเปญการฉีดวัคซีน โดยนายกรัฐมนตรีได้ video conference ให้กำลังใจตรวจเยี่ยมจุดฉีดใหญ่ๆ อีก 4 จุด ได้แก่ ชลบุรี ภูเก็ต เชียงใหม่ และนครราชสีมา
สรุปสถานการณ์ ที่สถานีกลางบางซื่อ มีผู้พิการจากกระทรวงพัฒนาสังคมและความมั่นคงของมนุษย์เป็นผู้นัดหมายมา 250 คน เจ้าหน้าที่ภาครัฐ 750 คน ครูในเขต กทม 4,000 คน ประชาชน 5,000 คน โดยตั้งเป้าหมายว่าจะฉีดให้ได้ 10,000 คน ทั้งนี้ การบริการที่สถานีกลางบางซื่อมีมาตั้งแต่ 24 พฤษภาคม - 6 มิถุนายน 2564 ยอดรวมผู้รับบริการแล้ว ทั้งสิ้น 155,028 คน โดยใช้อัตรากำลังเจ้าหน้าที่ประมาณ 374 คน ต่อวัน โดยรับการสนับสนุนจากรัฐ และเอกชน ภาพรวมประชาชนรับบริการใช้เวลา 51 นาที ต่อคน
อีกจุดคือที่ สนามกีฬาไทย-ญี่ปุ่น ดินแดง อาคารกีฬาเวสน์ จัดเตรียมพื้นที่เพื่อฉีดให้ผู้ประกันตนมาตรา 33 โดยสำนักงานประกันสังคมรับผิดชอบ
ทั้งนี้ จนถึง เวลา 12.00 วันนี้ มีการรายงานเข้ามาจาก 986 จุด ผู้ได้รับการฉีดวัคซีนโควิด-19 แล้วทั้งสิ้น 143,116 คน ใช้เวลาฉีด 2-3 ชั่วโมง สถานการณ์ฉีดเป็นไปด้วยความราบรื่น ไม่แออัด มีบางจุดที่มีปัญหาบ้างเล็กน้อย เช่น ผู้มีรายชื่อตกหล่นจากการลงทะเบียนในแอป “หมอพร้อม”แต่เจ้าหน้าที่ก็ดำเนินการแก้ปัญหาให้เรียบร้อย ผู้มีอายุมากกว่า 60 ปี จำนวน 73,273 ราย ผู้ป่วยในกลุ่ม 7 โรคเรื้อรัง ที่อายุน้อยกว่า 60 ปี จำนวน 21,924 ราย อสม.และบุคลากรทางการแพทย์อีก 12,081 ราย ซึ่งมีพี่น้องประชาชนสนใจเข้ามารับบริการด้วยดี กระทรวงสาธารณสุข กรุงเทพมหานคร สำนักงานประกันสังคม จะประเมิน และสรุป รวบรวมข้อมูล แจ้งต่อสื่อมวลชนอีกครั้ง
ในตอนท้าย นพ. โอภาสได้ตอบคำถามจากสื่อมวลชนกรณีการเข้ารับการฉีดวัคซีน กรณีมีบางท่านได้รับการติดต่อเลื่อนวันฉีดวัคซีน ขอยืนยันได้รับฉีดวัคซีนแน่นอน และจะพยายามให้ตรงกับวันนัดหมายมากที่สุด ทั้งนี้ ในการนัดหมายครั้งแรก บางจุดอาจมีการนัดหมายเกินกว่าโควต้าที่ได้รับ ขอให้ทางคณะกรรมการโรคติดต่อจังหวัดและคณะกรรมการโรคติดต่อกรุงเทพมหานครได้ปรับให้สอดคล้องเหมาะสม และเป็นไปตามนโยบายที่รัฐบาลกำหนดไว้
วันพุธที่ 2 มิถุนายน 2564
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
วันที่ 2 มิถุนายน 2564 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม และ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นำคณะผู้บริหารระดับสูงร่วมลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 เพื่อเป็นการน้อมสำนึกในพระมหากรุณาธิคุณและแสดงออกซึ่งความจงรักภักดี โดยกิจกรรมครั้งนี้ ได้จัดภายใต้มาตรการป้องกันการแพร่ระบาดของโรคโควิด-19 ที่เข้มงวด ณ อาคารกระทรวงทรัพยากรธรรมชาติและสิ่งแวดล้อม ทั้งนี้ ยังได้เชิญชวน ข้าราชการ และบุคลากรของกระทรวง รวมถึง ประชาชนทั่วไป ร่วมลงนามถวายพระพรผ่านระบบออนไลน์ได้ที่เว็บไซต์ http://www.mnre.go.th
วันพุธที่ 2 มิถุนายน 2564
รมว.ยุติธรรม มอบ สำนักงาน ป.ป.ส. เร่งขยายผลสอบเครือข่ายขนยาเสพติดข้ามชาติ หลังจับผีน้อยคาสนามบินอินชอน พบยาไอซ์มูลค่า 341 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม มอบสำนักงานคณะกรรมการป้องกันและปราบปรามยาเสพติด ประสานงานกับเจ้าหน้าที่สำนักงานอัยการสูงสุด สาธารณรัฐเกาหลี (SPO) เพื่อขยายผลไปถึงผู้สั่งการ พร้อมสอบเส้นทางการเงินก่อนทำการยึดทรัพย์สินต่อไป
สืบเนื่องจาก วันที่ 7 พฤษภาคม ที่ผ่านมา เวลา 17.15 น. เจ้าหน้าที่ศุลกากรประจำสนามบิน อินชอน (เกาหลีใต้) ได้ตรวจยึดยาเสพติด (ยาไอซ์) น้ำหนักรวมสิ่งห่อหุ้ม ประมาณ 4,040.49 กรัม มูลค่ากว่า 12.14 พันล้านวอน หรือประมาณ 341ล้านบาทไทย พร้อมจับกุมผู้ต้องหาที่ส่งมาจากประเทศไทย นั้น
ล่าสุด วันที่ 2 มิถุนายน 2564 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ได้เร่งสั่งการให้ สำนักงานคณะกรรมการป้องกันและปราบปรามยาเสพติด หรือ ป.ป.ส. ประสานงานกับเจ้าหน้าที่สำนักงานอัยการสูงสุด สาธารณรัฐเกาหลี (SPO) เพื่อขยายผลไปถึงผู้สั่งการ และเครือข่ายที่ร่วมลักลอบคนยาเสพติดไปประเทศเกาหลีใต้ เพื่อหาพยานหลักฐานเตรียมดำเนินคดี พร้อมสอบเส้นทางการเงิน เพื่อทำการยึดทรัพย์สินต่อไป
ขณะที่ นายวิชัย ไชยมงคล เลขาธิการ ป.ป.ส. เปิดเผยว่า เจ้าหน้าที่ป.ป.ส. ได้ประสานข้อมูลกับเจ้าหน้าที่สำนักงานอัยการสูงสุดเกาหลีใต้ ที่ประจำอยู่ในสำนักงาน ป.ป.ส. มาโดยตลอด จนขยายผลทราบว่า ของกลางดังกล่าว (ยาไอซ์) ถูกส่งมาจากบริษัทส่งสินค้า ซอยอิทาปัจ 13 ถนนเพชรเกษม เขตบางแค ซึ่งระบุตัวผู้ส่งชัดเจนแต่อยู่ระหว่างการสอบสวน โดยมีการส่งยาเสพติดผ่านทางเครื่องบิน โดยนักค้ายาเสพติดกลุ่มนี้จะมีการติดต่อซื้อขายยาเสพติดผ่าน แอปพลิเคชั่น ไลน์ กับเฟซบุ๊ก ก่อนขนส่งยาเสพติดผ่านพัสดุ และจัดส่งบริษัท ขนส่งพัสดุเอกชนแห่งหนึ่งโดยเบื้องต้นเจ้าหน้าที่ SPO (เกาหลีใต้) รายงานว่า กลุ่มผู้รับสินค้าดังกล่าวเป็นคนไทยที่ลักลอบเข้าเมือง ซึ่งสำนักงานป.ป.ส. กำลังเร่งดำเนินการขยายผลเพื่อรวบรวมพยานหลักฐานก่อนดำเนินคดีตามกฎหมายต่อไป
วันพุธที่ 2 มิถุนายน 2564
รฟม. มอบอาหารและเครื่องดื่มให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
จำนวน 400 ชุด ให้แก่เจ้าหน้าที่ผู้ปฏิบัติงาน
วันที่ 1 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย เป็นผู้แทน รฟม. มอบอาหารและเครื่องดื่ม จำนวน 400 ชุด ให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ โดยมี นางจตุพร เนียมสุข ผู้ช่วยปลัดกระทรวงคมนาคม เป็นผู้รับมอบ ทั้งนี้ เพื่อเป็นการสนับสนุน ส่งมอบกำลังใจ และความห่วงใยให้แก่เจ้าหน้าที่ผู้ปฏิบัติงานที่เสียสละในช่วงสถานการณ์การแพร่ระบาดของเชื้อไวรัส COVID–19 และ รฟม. หวังเป็นอย่างยิ่งว่าเราจะก้าวผ่านสถานการณ์นี้ไปด้วยกัน
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันพุธที่ 2 มิถุนายน 2564
นายกรัฐมนตรีขอคนไทยร่วมใจเดินหน้าตามแผนงานร่วมกัน แจงงบเงินกู้ 1 ล้านล้านบาท เบิกจ่ายแล้ว 715,451 ล้านบาท หรือร้อยละ 87.5
นายกรัฐมนตรีขอคนไทยร่วมใจเดินหน้าตามแผนงานร่วมกัน แจงงบเงินกู้ 1 ล้านล้านบาท เบิกจ่ายแล้ว 715,451 ล้านบาท หรือร้อยละ 87.5
วันนี้(2มิ.ย. 64)เวลา20.00น.ณห้องประชุมสภาผู้แทนราษฎรอาคารรัฐสภาถนนสามเสนเขตดุสิตกรุงเทพฯพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเข้าร่วมประชุมสภาผู้แทนราษฎร(สมัยสามัญประจำปีครั้งที่1)เป็นพิเศษเพื่อพิจารณาร่างพระราชบัญญัติงบประมาณรายจ่ายประจำปีงบประมาณพ.ศ. 2565ชี้แจงกรณีงบประมาณเงินกู้1ล้านล้านบาทว่าขณะนี้ได้มีการเบิกจ่ายไปแล้วทั้งสิ้น715,451ล้านบาทคิดเป็นร้อยละ87.5และจะทยอยจ่ายในส่วนที่เหลือตามที่ได้มีการประชุมคณะรัฐมนตรีที่ผ่านมาทั้งค่าใช้จ่ายในการเตรียมความพร้อมสถานพยาบาลค่าสถานที่กักตัวการสาธารณสุขหลักประกันสุขภาพค่าตอบแทนอสม.อุปกรณ์ทางการแพทย์ในการเฝ้าระวังและการจัดหาวัคซีนโดยดำเนินการตามขั้นตอนมีการกำชับสาธารณสุขในการบริหารจัดการให้เพียงพอควบคุมการบริหารร่วมกันซึ่งทุกคนต้องมีความรับผิดชอบ
ในส่วนของการช่วยเหลือเยียวยาได้ใช้จ่ายเงินกู้ในส่วนของการช่วยเหลือเกษตรกรผู้ประกอบการภาคประชาชนมีกรอบวงเงินคงเหลือ11,101ล้านบาทที่ผ่านมาได้ช่วยเหลือประชาชนไป2รอบรวมจำนวนมากกว่าครึ่งหนึ่งของประเทศทั้งนี้วงเงินให้ความช่วยเหลือสามารถตรวจสอบได้ขณะเดียวกันแผนงานในการฟื้นฟูเศรษฐกิจและสังคมมีกรอบวงเงินกู้คงเหลือ7,549ล้านบาทนอกจากนี้ยังมีโครงการในกลุ่มกระตุ้นการใช้จ่ายภาคครัวเรือนท่องเที่ยวและอุตสาหรรมรวมทั้งในส่วนอุดมศึกษามหาวิทยาลัยโครงการฟื้นฟูเศรษฐกิจชุมชนโครงสร้างพื้นฐานทั้งหมดอยู่ภายใต้การใช้เงินในงบประมาณดังกล่าว
นายกรัฐมนตรีชี้แจงเพิ่มเติมกรณีงบประมาณขาดดุล3ปีว่าไม่สามารถลดงบประมาณในปี2563และ2564ให้เหลือแต่รายจ่ายด้านบุคลากรได้เนื่องจากมีรายจ่ายในการดูแลเกษตรกรภัยพิบัติรวมถึงโครงการต่างๆที่มีความต่อเนื่องของแต่ละกระทรวงที่มีภาระหน้าที่ที่เหมือนเป็นรายจ่ายประจำไปแล้วทั้งการดูแลกลุ่มเปราะบางเด็กสิทธิประโยชน์ต่างๆที่ให้กับประชาชนซึ่งในส่วนดังกล่าวไม่สามารถตัดได้ นอกจากนี้ยังได้มีการสนับสนุนเกษตรแปลงใหญ่เครื่องจักรเพิ่มเติมในส่วนของท้องถิ่นเพื่อช่วยเหลือในการเก็บเกี่ยวลดต้นทุนในการผลิตพร้อมขอความร่วมมือให้ทุกคนดำเนินการไปตามแผนงาน
........................
กลุ่มประชาสัมพันธ์และเผยแพร่สำนักโฆษก
วันพุธที่ 2 มิถุนายน 2564
กระทรวงเกษตรฯขับเคลื่อนแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
กระทรวงเกษตรฯขับเคลื่อนแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
นายระพีภัทร์จันทรศรีวงศ์รองปลัดกระทรวงเกษตรและสหกรณ์เป็นประธานการประชุมคณะทำงานจัดทำแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวลครั้งที่3/2564ณห้องประชุม123กระทรวงเกษตรและสหกรณ์และผ่านระบบทางไกลออนไลน์(Zoom)โดยมีนายชนินทร์รุ่งแสงที่ปรึกษารัฐมนตรีว่าการกระทรวงเกษตรและสหกรณ์นายประเสริฐสินสุขประเสริฐอธิบดีกรมพัฒนาพลังงานทดแทนและอนุรักษ์พลังงานและนายพลเชษฐ์ตราโชรองเลขาธิการสำนักงานเศรษฐกิจการเกษตรรองประธานคณะทำงานฯและผู้แทนจากกระทรวงพลังงานกระทรวงทรัพยากรธรรมชาติและสิ่งแวดล้อมมหาวิทยาลัยเกษตรศาสตร์ธนาคารเพื่อการเกษตรและสหกรณ์การเกษตร(ธ.ก.ส.)สภาเกษตรกรฯสภาอุตสาหกรรมฯการไฟฟ้าฝ่ายผลิตและการไฟฟ้าส่วนภูมิภาคเข้าร่วมการประชุม
สำหรับการประชุมในครั้งนี้เพื่อนำผลการวิเคราะห์แนวทางสร้างความมั่นคงอย่างยั่งยืน
ให้แก่เกษตรกรด้วยโรงไฟฟ้าชีวมวลไปขับเคลื่อนให้เกิดผลในทางปฏิบัติได้อย่างเป็นรูปธรรม
โดยเน้นส่งเสริมการปลูกพืชพลังงานในพื้นที่ที่ไม่เหมาะสมกลุ่มพื้นที่เป้าหมายในพื้นที่นาดอน
นอกเขตชลประทานและพื้นที่ยางพาราในพื้นที่ไม่เหมาะสม(S3/N)เพื่อให้เกิดประโยชน์แก่เกษตรกร ภาคเกษตรและความมั่นคงด้านพลังงานของประเทศซึ่งที่ประชุมมีมติมอบหมายหน่วยงาน
ที่เกี่ยวข้องหารือร่วมกันในการยกร่างบันทึกข้อตกลงความร่วมมือ(MOU)ระหว่างกระทรวงเกษตรและสหกรณ์กับภาคส่วนที่เกี่ยวข้องเพื่อจัดทำรายละเอียดของโครงการสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชุมชนเพื่อเศรษฐกิจฐานรากซึ่งมีแนวทางการดำเนินโครงการฯทั้งระยะสั้นและระยะยาวในการสร้างรายได้ให้แก่เกษตรกรอย่างยั่งยืนต่อไป.
วันพุธที่ 2 มิถุนายน 2564
กรมการขนส่งทางราง จัดประชุมคณะทำงานจัดทำหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง
ครั้งที่ 4 - 1/2564
นายกิตติพันธ์ ปานจันทร์ อธิบดีกรมการขนส่งทางราง ทำหน้าที่ประธานในการประชุมคณะทำงานจัดทำหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง ครั้งที่ 4-1/2564 พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง ณ ห้องประชุมชั้น 2 อาคาร ณ ถลาง กรมการขนส่งทางราง และผู้แทนการรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท รถไฟฟ้า ร.ฟ.ท. จำกัด บริษัท ระบบขนส่งมวลชนกรุงเทพ จำกัด (มหาชน) บริษัท ทางด่วนและรถไฟฟ้ากรุงเทพ จำกัด (มหาชน) เข้าร่วมประชุมทางไกลผ่านโปรแกรม Microsoft Team และมีผู้อำนวยการกองมาตรฐานความปลอดภัยและบำรุงทาง กรมการขนส่งทางรางเป็นเลขานุการ
ที่ประชุมได้รับทราบความคืบหน้าโครงการจัดทำมาตรฐานอาชีพและคุณวุฒิวิชาชีพ สาขาวิชาชีพระบบขนส่งทางราง อาชีพผู้ขับเคลื่อนรถจักร (Locomotive Driver) และอาชีพผู้ขับเคลื่อนรถซ่อมบำรุง (Track Vehicle Driver) ซึ่งสถาบันคุณวุฒิวิชาชีพ (องค์การมหาชน) ได้มอบหมายให้มหาวิทยาลัยเทคโนโลยีพระจอมเกล้าธนบุรี ดำเนินการศึกษาโครงการดังกล่าว โดยในอนาคตเมื่อผลการศึกษาแล้วเสร็จ กรมการขนส่งทางรางจะทำงานร่วมกันกับสถาบันคุณวุฒิวิชาชีพ (องค์การมหาชน) ในการผลักดันให้เกิดมาตรฐานอาชีพ ซึ่งรวมถึงมาตรฐานอาชีพ ช่างซ่อมบำรุงรถขนส่งทางรางด้วย โดยสามารถกำหนดหรือปรับปรุงร่างกฎกระทรวงที่เกี่ยวข้องตามความในร่างพระราชบัญญัติการขนส่งทางราง พ.ศ. ....
ทั้งนี้ กรมการขนส่งทางรางได้ขอความร่วมมือหน่วยงานผู้ให้บริการเดินรถขนส่งทางรางออกใบรับรอง (Certificate) ผู้ขับรถไฟหรือรถไฟฟ้าที่มีการให้บริการอยู่ในปัจจุบัน เพื่อเป็นการเตรียมความพร้อมในการออกใบอนุญาตขับรถไฟ/รถไฟฟ้า (License) ในระยะแรกก่อนที่ร่างพระราชบัญญัติการขนส่งทางราง พ.ศ. .... มีผลบังคับใช้ นอกจากนี้ ที่ประชุมได้มีการหารือเรื่องคุณสมบัติของผู้ที่ได้รับใบรับรองพนักงานขับรถไฟตามหลักเกณฑ์การออกใบอนุญาตพนักงานขับรถ รวมถึงแนวทางในการแก้ไขระเบียบ ข้อบังคับ เพื่อรองรับความต้องการพนักงานขับรถไฟที่เพิ่มขึ้นในอนาคต โดยเฉพาะอย่างยิ่งเมื่อโครงการรถไฟทางคู่แล้วเสร็จ พร้อมทั้งมีการจัดหารถจักรและล้อเลื่อนเพิ่มเติมมาให้บริการ ส่งผลให้มีจำนวนขบวนรถขนส่งผู้โดยสารและสินค้าเพิ่มมากขึ้นตามนโยบายรัฐบาลและรัฐมนตรีว่าการกระทรวงคมนาคม ซึ่งการออกใบอนุญาตขับรถไฟนี้ จะทำให้ประชาชนผู้ใช้บริการ และผู้ประกอบการขนส่งสินค้าทางรางมีความมั่นใจด้านความปลอดภัยในการเดินทางและขนส่งด้วยระบบขนส่งทางรางเพิ่มมากยิ่งขึ้น
วันพุธที่ 2 มิถุนายน 2564
สธ. กระจายวัคซีนโควิดตามแผนของ ศบค. ยืนยันมีเพียงพอ ฉีดพร้อมกันทั่วประเทศ 7 มิถุนายน
กระทรวงสาธารณสุข เผยการกระจายวัคซีนโควิด 19 ยึดตามนโยบายของ ศบค. ขณะนี้กระจายแล้วกว่า 1 ล้านโดส โดยเร่งจัดส่งให้จังหวัดที่อยู่ไกล การขนส่งลำบากก่อน ยืนยันมีวัคซีนเพียงพอรองรับการฉีดพร้อมกันทั่วประเทศในวันที่ 7 มิถุนายน
กระทรวงสาธารณสุข เผยการกระจายวัคซีนโควิด 19 ยึดตามนโยบายของ ศบค. ขณะนี้กระจายแล้วกว่า 1 ล้านโดสโดยเร่งจัดส่งให้จังหวัดที่อยู่ไกล การขนส่งลำบากก่อน ยืนยันมีวัคซีนเพียงพอรองรับการฉีดพร้อมกันทั่วประเทศในวันที่ 7 มิถุนายน ทั้งแอสตร้าเซนเนก้าและซิโนแวค
วันนี้ (2 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการประชุมผู้บริหารระดับสูงกระทรวงสาธารณสุข ว่า เดือนมิถุนายนเป็นเดือนเริ่มต้นการฉีดวัคซีนโควิด 19 ล็อตใหญ่พร้อมกันทั่วประเทศ กระทรวงสาธารณสุข โดยกรมควบคุมโรค ได้กระจายวัคซีนให้ทุกจังหวัดตามแผนที่ได้รับมอบหมายจากพลเอกประยุทธ์ จันทร์โอชานายกรัฐมนตรีในฐานะประธาน ศบค. เพื่อรองรับการฉีดในวันที่ 7 มิถุนายน 2564 นี้ ซึ่งวานนี้ (1 มิถุนายน 2564) กรมควบคุมโรคได้จัดส่งไปยังหน่วยงานกระทรวงสาธารณสุขทั่วประเทศแล้ว 1.1 ล้านโดส และจะทยอยจัดส่ง อย่างทั่วถึงและเป็นธรรม โดยหารทุกจังหวัดเท่ากัน ตามด้วยอัตราส่วนจำนวนประชากร และตามสถานการณ์ระบาดในพื้นที่ ซึ่งจะปรับเพิ่มลดบางจังหวัดที่ติดเชื้อมากน้อย โดยนายกรัฐมนตรีให้ยึดหลักการกระจายวัคซีนอย่างเป็นธรรม วัคซีนที่ส่งไปมี 2 ชนิดคือ แอสตร้าเซนเนก้าและซิโนแวค ซึ่งมีประสิทธิภาพและได้รับการรับรองจากองค์การอนามัยโลก
“สำหรับวัคซีนแอสตร้าเซนเนก้า การจัดส่งเป็นไปตามสัญญา ที่กรมควบคุมโรคได้ทำความตกลงกับบริษัทแอสตร้าเซนเนก้า รองรับวัตถุประสงค์ของรัฐบาลในการฉีด เพื่อทำให้การฉีดวัคซีนมีประสิทธิภาพ การจัดส่งวัคซีนสอดคล้องประสิทธิภาพการฉีดของเรา โดยจะมีการส่งเป็นรายสัปดาห์” นายอนุทินกล่าว
ด้านนายแพทย์โอภาส การย์กวินพงศ์ อธิบดีกรมควบคุมโรค กล่าวว่า การกระจายวัคซีน เริ่มจากหารเท่ากันทุกจังหวัดก่อน จังหวัดที่มีการระบาดมากจะได้รับการจัดสรรมาก เช่น กทม.และปริมณฑล และพื้นที่จำเพาะตามนโยบาย เช่น พื้นที่ท่องเที่ยวภูเก็ต ซึ่งมีการฉีดเข็มแรกไปแล้วได้ 50% ของเป้าหมาย หรือชลบุรี พัทยา เกาะสมุยจะได้เพิ่มเติม มีการปรับเกลี่ยวัคซีน โดยการจัดสรรขึ้นอยู่กับวัคซีนที่มีและความต้องการในการฉีด ต้องปรับตามสถานการณ์ ดังนั้นทุกจังหวัดจะได้รับวัคซีน โดยจังหวัดที่อยู่ไกล การขนส่งลำบาก จะได้รับการจัดสรรก่อน ขณะนี้กระจายแล้ว 1 ล้านกว่าโดส หลายพื้นที่ได้รับวัคซีนแล้ว แต่อาจมีบางพื้นที่อยู่ระหว่างการขนส่ง โดยจะทยอยไปเรื่อยๆ
“ศบค.ให้แผนประจำเดือน แต่เราทอนมาเป็นรายสัปดาห์ ส่งไปแล้วติดตามดูสต๊อกว่าเหลือเท่าไรเพื่อความยืดหยุ่นและปรับการจัดส่ง ส่วนแผนการฉีดของแต่ละพื้นที่เขามีตัวเลขอยู่แล้ว ขอให้ฉีดอย่างเหมาะสม ทั้งการฉีดและการมีวัคซีนต้องเหมาะสมกัน โดยกลุ่มเป้าหมายยังคงเดิม คือ ผู้ที่จองผ่านแอปพลิเคชัน ผู้สูงอายุผู้ที่มีโรคประจำตัวในกลุ่ม 7 โรคเรื้อรัง รวมถึงกลุ่มที่ต้องได้รับการฉีดก่อน เช่น บุคลากรทางการศึกษา, แรงงานขับเคลื่อนเศรษฐกิจ ซึ่งสำนักงานประกันสังคม (สปส.) ดำเนินการ” นพ.โอภาสกล่าว
ทั้งนี้ วัคซีนที่จัดส่งไปในแต่ละพื้นที่ มีทั้งซิโนแวคและแอสตร้าเซนเนก้า จะปรับตามความเหมาะสมพื้นที่ ซึ่งวัคซีนทั้ง 2 ชนิด ผ่านการรับรองจากองค์การอนามัยโลก ข้อบ่งชี้ไม่ต่างกัน ใช้ได้ทั้งสองตัวแต่ขึ้นกับเหตุผลของแต่ละคน เช่น ฉีดซิโนแวคแล้วแพ้เข็มสองเปลี่ยนเป็นแอสตร้าฯ แต่การฉีดจะขึ้นกับข้อบ่งชี้ทางการแพทย์ ให้แพทย์เป็นผู้พิจารณาตัดสินใจ
*****************************2 มิถุนายน 2564
วันพฤหัสบดีที่ 3 มิถุนายน 2564
งบประมาณ  2565 : สภาผ่านร่าง พ.ร.บ.งบประมาณ วาระแรก  เห็นด้วย 268 เสียง  นายกรัฐมนตรียืนยันการจัดทำงบประมาณ ยึดโยงประชาชนและประโยชน์ชาติเป็นสำคัญ
งบประมาณ  2565 : สภาผ่านร่าง พ.ร.บ.งบประมาณ วาระแรก  เห็นด้วย 268 เสียง  นายกรัฐมนตรียืนยันการจัดทำงบประมาณ ยึดโยงประชาชนและประโยชน์ชาติเป็นสำคัญ
วันนี้ (2 มิ.ย. 64) เวลา 23.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจำปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2565 โดยที่ประชุม ได้มีการลงคะแนนเห็นด้วย 268 ไม่เห็นด้วย 201 และงดออกเสียง 2
โอกาสนี้ นายกรัฐมนตรีกล่าวขอบคุณสมาชิกสภาฯ ที่ให้ความคิดเห็นร่างพระราชบัญญัติงบประมาณรายจ่ายประจำปีงบประมาณ พ.ศ. 2565 ที่ให้ความสำคัญกับประชาชนและผลประโยชน์ของชาติ และเป็นการดำเนินการบริหารต่อเนื่องจากปี 2564 ซึ่งความเห็นและข้อสังเกตที่สมาชิกทุกท่านอภิปรายไว้ ขอฝากให้คณะกรรมาธิการวิสามัญที่ได้แต่งตั้งขึ้น นำไปใช้ประกอบพิจารณา ตรวจสอบรายละเอียดของร่างพระราชบัญญัติงบประมาณรายจ่าย ปีงบประมาณ 2565 ให้เป็นไปด้วยความรอบคอบ รวมทั้งเกิดประโยชน์ต่อพี่น้องประชาชนตามที่มุ่งหวังไว้ทุกประการ
............................
กลุ่มประชาสัมพันธ์และเผยแพร่ สำนักโฆษก
วันพุธที่ 2 มิถุนายน 2564
มาแล้ววัคซีน LSDV ป้องกันโรคลัมปีสกิน
...
โรคอุบัติใหม่อย่าง "ลัมปีสกิน" เป็นโรคติดเชื้อไวรัส ที่เกิดขึ้นเฉพาะในโค - กระบือ สาเหตุมาจากแมลงดูดเลือด เช่น เห็บ ยุง แมลงวัน เป็นต้น แต่ไม่เป็นโรคที่ติดต่อจากสัตว์สู่คน
.
เมื่อ โค - กระบือติดเชื้อโรคดังกล่าว จะส่งผลทำให้มีตุ่มขึ้นทั่วร่างกาย เกิดการอักเสบ อาจเป็นหมันชั่วคราวหรือถาวร แท้งลูก มีปริมาณน้ำนมลดลง และตายได้ ซึ่งส่งผลกระทบต่อเกษตรกรผู้มีอาชีพเลี้ยงโค - กระบือเป็นอย่างมาก
.
ที่ผ่านมา รัฐบาลได้เร่งช่วยเหลือในทุกด้าน ไม่ว่าจะเป็นการพ่นยาฆ่าเชื้อ พ่นสารกำจัดแมลง รวมทั้งออกมาตรการเข้มงวดเรื่องการเคลื่อนย้ายสัตว์ โดยเฉพาะตามแนวชายแดนทุกแห่ง
.
ล่าสุด ได้จัดหาวัคซีน LSDV ซึ่งเป็นวัคซีนที่ช่วยป้องกันโรคลัมปีสกิน ล็อตแรก จำนวน 60,000 โดส และพร้อมกระจายไปยังปศุสัตว์จังหวัดต่าง ๆ
.
ระยะแรก เน้นพื้นที่ที่พบการระบาดเป็นหลักก่อน และจะเร่งจัดหาวัคซีนเพิ่มเติมอีกจำนวน 300,000 โดส เพื่อให้เพียงพอ และเกิดความมั่นคงด้านวัคซีนภายในประเทศ
.
สำหรับเกษตรกรที่ต้องการความช่วยเหลือ หรือมีข้อสงสัย สามารถติดต่อได้ที่หน่วยงานปศุสัตว์ในพื้นที่ หรือ สายด่วนแจ้งโรคระบาดกรมปศุสัตว์ โทร. 06 3225 6888
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เปิดแนวทางลดภาระผู้ปกครองรับเปิดเทอม
อนุมัติแล้ว "วัคซีนซิโนแวค" ฉีดในภาวะฉุกเฉิน
ความก้าวหน้า วัคซีนโควิด-19 ของไทย
ประกาศ! เรื่องที่ต้องรายงานนายกฯ ทุกครั้ง
เปิดแผนการฉีดวัคซีนโควิด-19 ตั้งเป้า 100 ล้านโดส ในปี 64
วันพุธที่ 2 มิถุนายน 2564
นายกรัฐมนตรี เน้นโมเดลเศรษฐกิจ BCG เดินหน้าพัฒนาเศรษฐกิจที่ใส่ใจทรัพยากรประเทศ ของโลกมากขึ้น ย้ำเดินหน้า 4 อุตสาหกรรมใหม่ตามแนวโน้มอุตสาหกรรมใหม่ของโลก
นายกรัฐมนตรี เน้นโมเดลเศรษฐกิจ BCG เดินหน้าพัฒนาเศรษฐกิจที่ใส่ใจทรัพยากรประเทศ ของโลกมากขึ้น ย้ำเดินหน้า 4 อุตสาหกรรมใหม่ตามแนวโน้มอุตสาหกรรมใหม่ของโลก
วันนี้ (2 มิ.ย. 64) เวลา 19.37 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจำปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2565 ย้ำรัฐบาลสนับสนุนการลงทุนภาคเอกชนในอุตสาหกรรมใหม่ 4 อุตสาหกรรม ซึ่งเป็นอุตสาหกรรมที่มีผลกระทบต่อเศรษฐกิจสูงและมีแนวโน้มเป็นอุตสาหกรรมใหม่ของโลก
นายกรัฐมนตรีเปิดเผยว่า รัฐบาลสนับสนุนการลงทุนใน 4 อุตสาหกรรมใหม่ ได้แก่ (1) อุตสาหกรรมยานยนต์ไฟฟ้า โดย รัฐบาลได้กำหนดเป้าหมายให้มีการใช้ยานยนต์ไฟฟ้าภายในประเทศ จำนวน 15 ล้านคัน หรือประมาณ 1 ใน 3 ของยานยนต์ทั้งหมดในประเทศภายในปี 2578 (2) อุตสาหกรรมอิเล็กทรอนิกส์อัจฉริยะ ซึ่งตอนนี้มี ผู้นำในธุรกิจนี้สนใจและแสดงความจำนงมาในไทยแล้ว ซึ่งทำให้ไทยได้ต่อยอดอุตสาหกรรมอิเล็กทรอนิกส์เดิมให้มีมูลค่าสูงขึ้นได้ (3) อุตสาหกรรมเทคโนโลยีการแพทย์และการดูแลสุขภาพ เพื่อเพิ่มมูลค่าการบริการทางการแพทย์ และ (4) อุตสาหกรรมดิจิทัล เพื่อเพิ่มประสิทธิภาพอุตสาหกรรมไทยและสร้างระบบนิเวศน์ด้านเทคโนโลยี อย่างไรก็ดี รัฐบาลยังเดินหน้าขยายอุตสาหกรรมเป้าหมายเดิมที่ไทยเราแข็งแกร่งและเป็นแชมป์เปี้ยนอยู่แล้ว ได้แก่ อุตสาหกรรมกลุ่มเกษตร อาหาร และปิโตรเคมี
การดำเนินงานของรัฐบาลที่ผ่านมา ได้จัดสรรที่ดินทำกินและที่อยู่อาศัยให้ชุมชน ให้สามารถอยู่ในพื้นที่ป่าสงวนแห่งชาติ ป่าชายเลน ที่ สปก. ที่ราชพัสดุ ที่สาธารณประโยชน์ ตั้งแต่ปี 58 เป็นต้นมา จนถึงปัจจุบัน รวมทั้งสิ้น 60,419 ราย 74,612 แปลง 665,000 ไร่ รวมถึงส่งเสริมและพัฒนาอาชีพที่เหมาะสมให้ด้วย เช่น นอกจากทำอาชีพการเกษตรแล้ว ถ้าปลูกต้นไม้ในพื้นที่ ชุมชนสามารถมีรายได้เสริมจากโครงการคาร์บอนเครดิตด้วยอีกทาง
ทั้งนี้ รัฐบาลยังมุ่งขับเคลื่อนนโยบายเศรษฐกิจและสังคมคาร์บอนต่ำอย่างต่อเนื่อง ทั้งสนับสนุนการใช้พลังงานทดแทนและเพิ่มประสิทธิภาพการใช้พลังงาน ส่งเสริมการใช้เกษตรอินทรีย์หรือเกษตรทฤษฎีใหม่ ปรับปรุงมาตรฐานผลิตภัณฑ์อุตสาหกรรม ลดการปล่อยก๊าซเรือนกระจกได้ ส่งเสริมการจัดการขยะด้วยหลัก 3Rs และการจัดการน้ำเสียชุมชนอย่างถูกหลักสุขาภิบาล
ขณะเดียวกัน ก็เร่งขับเคลื่อนการส่งออกสินค้า โดยเฉพาะสินค้าส่งออกที่มีศักยภาพ รวมทั้งขยายตลาดส่งออกใหม่ ๆ ผ่านการเจรจาและทำข้อตกลง ควบคู่ไปกับการเร่งรัดพัฒนาการผลิตสินค้าเกษตร อาหาร และสินค้าอุตสาหกรรมให้มีคุณภาพและมาตรฐานสากลของประเทศคู่ค้า
ทั้งนี้ นายกรัฐมนตรียืนยัน รัฐบาลเน้นโมเดลเศรษฐกิจแบบใหม่ที่เรียกว่า BCG (บีซีจี) หรือที่ ”เศรษฐกิจชีวภาพ – เศรษฐกิจหมุนเวียน – เศรษฐกิจสีเขียว” (Bioeconomy-Circular Economy-Green Economy) เพื่อปรับเปลี่ยนประเทศไทยพัฒนาเศรษฐกิจที่ใส่ใจทรัพยากรของโลกมากขึ้น สามารถสร้างมูลค่าเพิ่มจากการใช้ทรัพยากรตลอดห่วงโซ่ การผลิตสินค้าและบริการด้วยการใช้วิทยาศาสตร์ เทคโนโลยี และนวัตกรรม รวมทั้ง ขับเคลื่อนการส่งออกสินค้าผ่านการเจรจาและทำข้อตกลง โดยเฉพาะสินค้าส่งออกที่มีศักยภาพ รวมทั้งขยายตลาดส่งออกใหม่ ๆ ด้วย
....................
กลุ่มประชาสัมพันธ์และเผยแพร่ สำนักโฆษก
วันพุธที่ 2 มิถุนายน 2564
นายกฯ ยืนยันรัฐบาลให้ความสำคัญในการจัดการและการจัดหาวัคซีนโรคโควิด-19 และใช้อำนาจ ศบค. ภายใต้คำปรึกษาจากผู้เชี่ยวชาญ
นายกฯ ยืนยันรัฐบาลให้ความสำคัญในการจัดการและการจัดหาวัคซีนโรคโควิด-19 และใช้อำนาจ ศบค. ภายใต้คำปรึกษาจากผู้เชี่ยวชาญ
วันนี้ (1 มิถุนายน 2564) เวลา 17.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจำปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2565 โดย นายกรัฐมนตรีได้ยืนยันว่า รัฐบาลได้ไตร่ตรองร่าง พ.ร.บ. งบประมาณปี 2565 ที่ได้เสนอไปอย่างถี่ถ้วน ซึ่งจะชี้แจงภาพรวมงบประมาณอีกครั้ง ในส่วนตัวเลขสถานการณ์ทั่วโลก มีผู้ติดเชื้อรายใหม่ ประมาณ 5 แสนราย ผู้ป่วยยืนยันทั่วโลก 170 ล้านราย รักษาหายป่วยแล้ว 152 ล้านราย เสียชีวิต 3 ล้าน 5 แสนราย ประเทศใหญ่ๆ เช่น สหรัฐ อินเดีย บราซิล ฝรั่งเศส ก็ยังมีจำนวนผู้ติดเชื้อจำนวนสูง ส่วนสถานการณ์ในประเทศสมาชิกอาเซียนไทยได้นำข้อมูลของทุกประเทศมาวิเคราะห์ว่าจะบริหารวัคซีนอย่างไร ส่วนยอดในประเทศไทยมีจำนวนผู้ติดเชื้อรายใหม่ที่ลดลง มีจำนวนคลัสเตอร์ที่รัฐบาลพยายามบริหารจำนวนเตียงผู้ป่วย โรงพยาบาลสนาม เพิ่มเตียงรักษาพยาบาล ปรับเรื่องการฉีดวัคซีน สถานที่ และจำนวนวัคซีน ซึ่งจะได้มอบหมายให้รัฐมนตรีว่าการกระทรวงสาธารณสุขชี้แจงต่อไป
ทั้งนี้ นายกรัฐมนตรีได้พิจารณาจำนวนวัคซีน และช่วงเวลาจนถึงเดือนธันวาคม 2564 รัฐบาลพยายามหาวัคซีนทางเลือกอื่น ๆ ให้ได้จำนวนเพิ่มเติม ทั้งจากเดิมที่มีสองชนิดคือ Sinovac และ Astrazeneca ซึ่งจะได้จำนวนเพิ่มเติมในเดือนมิถุนายนนี้ คิดว่าจะเป็นไปตามแผน และในส่วนของวัคซีนจากบริษัทอื่น Sinopharm ซึ่งจะมีเพิ่มมาอีก ส่วน Pfizer จะมาในไตรมาสที่สามหรือสี่ อย่างไรก็ตามการส่งออกวัคซีนต้องได้รับอนุมัติจากรัฐบาลต้นทาง และได้ผ่านกระบวนการการนำเข้าทาง อย. เป็นที่เรียบร้อยแล้ว ซึ่งรัฐบาลให้ความสำคัญเป็นอย่างยิ่ง สำหรับงบประมาณในการจัดหาวัคซีน ได้ใช้งบพิเศษเพิ่มเติมทั้งพระราชกำหนดเงินกู้เเละงบกลาง จึงไม่มีปัญหาเรื่องงบประมาณ พร้อมทั้งในส่วนของการใช้อำนาจผ่าน ศบค. ไม่ได้ให้อำนาจแก่ นรม. ผู้เดียว มีการหารือกับทุกภาคส่วนทั้งจากแพทย์ และหน่วยงานที่เกี่ยวข้อง และขอยืนยันในขีดความสามารถของวัคซีนที่มีอยู่ ทั้ง Sinovac Astrazeneca และ Sinopharm ซึ่งมีประสิทธิภาพเช่นเดียวกัน แต่มีข้อจำกัดของวัคซีนแตกต่างกันไป ซึ่งทุกอย่างปรับเปลี่ยนไปตามสถานการณ์ในไทย และสถานการณ์โลก การแพร่ระบาดในสถานการณ์โลก ไทยพยายามทำอย่างดีที่สุดในสถานการณ์ฉุกเฉิน ซึ่งยืนยันว่ารัฐบาลให้ความสำคัญ และงบประมาณของวัคซีนมีไม่จำกัด ในส่วนของหนี้สาธารณะที่เพิ่มขึ้น รัฐบาลมีภาระในการใช้จ่ายหลายส่วน อาทิ หนี้จำนำข้าว ซึ่งรัฐบาลได้ใช้จ่ายไปเจ็ดแสนห้าพันล้านแล้ว
วันพุธที่ 2 มิถุนายน 2564
เปิดแนวทางลดภาระผู้ปกครองรับเปิดเทอม
...
เพื่อลดภาระค่าใช้จ่ายและบรรเทาความเดือดร้อนของผู้ปกครองจากสถานการณ์โรคโควิด-19 ในปัจจุบัน ล่าสุด กระทรวงศึกษาธิการได้กำหนดแนวทางการเก็บเงินบำรุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่น ๆ ภายใต้หลัก “คืนเงิน – ผ่อนผัน – ช่วยเด็กยากจน – ลดภาระผู้ปกครอง” ดังนี้
.
1.กรณีที่ได้มีการเรียกเก็บเงินบำรุงการศึกษา ค่าธรรมเนียมการศึกษา และอื่น ๆ ไปแล้ว ให้คืนเงินดังกล่าว ในส่วนที่ไม่ได้จัดกิจกรรมการเรียนการสอนในช่วงสถานการณ์โรคโควิด-19
.
2.หากมีความจำเป็นต้องเรียกเก็บเงินบำรุงการศึกษา ค่าธรรมเนียมการศึกษา และอื่น ๆ เพื่อใช้จ่ายในการจัดกิจกรรมการเรียนการสอน อาจพิจารณาผ่อนผันหรือขยายระยะเวลาการเรียกเก็บเงินดังกล่าวตามความเหมาะสม
.
3.พิจารณาให้ความช่วยเหลือในกรณีที่ผู้ปกครองของนักเรียน - นักศึกษา ได้รับผลกระทบจากสถานการณ์โรคโควิด-19 ตามความจำเป็น เหมาะสม
.
4.ให้หน่วยงานต้นสังกัดหรือที่กำกับโรงเรียนหรือสถานศึกษา แจ้งเวียนไปยังสถานศึกษาในสังกัดให้ปฏิบัติตามประกาศนี้
.
โดยจะเริ่มตั้งแต่ปีการศึกษา 2564 เป็นต้นไป จนกว่าจะมีประกาศเปลี่ยนแปลงเป็นอย่างอื่น
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันพฤหัสบดีที่ 3 มิถุนายน 2564
นายกรัฐมนตรียืนยันการใช้จ่ายงบประมาณทำเพื่อและประชาชนทุกกลุ่มเร่งเดินหน้าเบิกจ่ายดูแลผู้มีรายได้น้อย
นายกรัฐมนตรียืนยันการใช้จ่ายงบประมาณทำเพื่อและประชาชนทุกกลุ่มเร่งเดินหน้าเบิกจ่ายดูแลผู้มีรายได้น้อย
วันนี้ (2 มิ.ย. 64) เวลา 23.26 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจำปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2565 นายกรัฐมนตรี เผย โครงการคนละครึ่ง เป็นการขับเคลื่อนไปถึงผู้ประกอบการรายย่อย ผู้ค้าปลีก ตราบใดที่มีงบประมาณเพียงพอรัฐบาลจำเป็นต้องเร่งเดินหน้าประชาชนผู้มีรายได้น้อย
นายกรัฐมนตรียังกล่าวถึงการกู้เงินของรัฐบาล ยังอยู่ภายใต้กรอบกฎหมายวินัยการเงินการคลัง ซึ่งไม่เกินร้อยละ 60 ของ GDP ซึ่งหนี้สาธารณะที่เพิ่มขึ้นก็เป็นไปตาม GDP และการลงทุนที่นำมาใช้จ่ายในการดูแลประชาชน สำหรับเงินกู้ตั้งแต่ปี 2557 – 2564 รัฐบาลได้ชำระหนี้ไปแล้ว 2.53 ล้านล้านบาท โดยการกู้เงินตาม พรก. เงินกู้ฯ ได้มีการเบิกจ่ายไปจนเกือบครบแล้ว เพื่อนำไปดูแลประชาชนและนำไปใช้ในด้านสาธารณสุขโดยเฉพาะการป้องกัน รักษา คัดกรอง รวมถึงการจัดหาวัคซีน ขณะเดียวกัน เงินกู้ต่าง ๆ จากปี 2559 จนถึงปัจจุบันรัฐบาลได้มีการลงทุนทางโครสร้างพื้นฐาน เศรษฐกิจและสังคม กว่า 2.11 ล้านล้านบาท จำนวน 162 โครงการ ร้อยละ 70 เป็นการกู้เพื่อการลงทุนในวงเงินงบประมาณ 1.15 ล้านล้านบาท อาทิ ด้านคมนาคม การนำสายไฟฟ้าลงดิน การทำความสะอาดคูคลอง สร้างที่อยู่อาศัยแก่ผู้มีรายได้น้อย เพิ่มแหล่งน้ำทางการเกษตร การป้องกันอุทกภัย เป็นต้น ทั้งนี้ นายกรัฐมนตรียืนยันว่าสถานะทางการเงินของประเทศไทยยังได้รับประเมินอันดับความน่าเชื่อถือทางการเงินการคลังเท่าเดิมเมื่อเทียบกับก่อนวิกฤตเศรษฐกิจที่เกิดจากการแพร่ระบาดของโรคติดเชื้อไวรัสโควิด-19
นายกรัฐมนตรียังกล่าวถึงการโอนเงินกู้จากแผนงานฟื้นฟูฯ ไปยังแผนงานเยียวยาฯ เนื่องจากรัฐบาลต้องดูแลประชาชนตามสถานการณ์ที่เกิดขึ้นจากการแพร่ระบาดของโรคติดเชื้อไวรัสโควิด-19 ระลอกใหม่ อาทิ การลดค่าน้ำประปา-ไฟฟ้า โครงการเราชนะ โดยครอบคลุมประชาขนกลุ่มเป้าหมาย 33 ล้านคน และยังทำให้มีเงินหมุนเวียนในระบบเศรษฐกิจอีกด้วย ขณะเดียวกัน นายกรัฐมนตรียังชี้แจงถึงกรณีประเทศไทยไม่เข้าร่วมโครงการ COVAX เนื่องจากประเทศไทยไม่อยู่ในเกณฑ์ที่จะได้รับวัคซีนโดยไม่เสียค่าใช้จ่ายเพราะเป็นประเทศที่มีฐานะปานกลางและอาจต้องเสียเงินซื้อวัคซีนในราคาที่แพงกว่า
โอกาสนี้ นายกรัฐมนตรียังชี้แจงกรณีการออกคำสั่งเหมืองทองอัครา ครอบคลุมไปถึงกิจการเหมืองแร่ทุกประเภทที่จะต้องดำเนินการตามกติกา ซึ่งหลายบริษัทเข้ามาชี้แจงแก้ไขเพื่อให้ดำเนินการต่อได้แล้ว ซึ่งขณะนี้อยู่ระหว่างอนุญาโตตุลาการ นายกรัฐมนตรียืนยันว่า รัฐบาลจะทำอย่างเต็มที่ในการรักษาผลประโยชน์ของชาติ และประชาชน
..............
กลุ่มประชาสัมพันธ์และเผยแพร่ สำนักโฆษก
วันพุธที่ 2 มิถุนายน 2564
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔ ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันพุธที่ ๒ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้ รับทราบภาพรวมสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน มีเรือนจำและทัณฑสถานที่ไม่พบการแพร่ระบาดของโรคเพิ่มขึ้นเป็นจำนวน ๑๒๒ แห่ง และมีจำนวนผู้ติดเชื้อรายใหม่เพิ่มขึ้นจากวันก่อนค่อนข้างมาก ซึ่งสอดคล้องกับจำนวนการ SWAB เพื่อตรวจหาเชื้อซ้ำในกลุ่มผู้ต้องขังที่ไม่พบเชื้อ ในเรือนจำ/ทัณฑสถานที่พบการแพร่ระบาด ที่จะดำเนินการตรวจตามรอบในทุกๆ ๗ วัน จึงส่งผลให้มีจำนวนผู้ติดเชื้อรายใหม่ที่มีจำนวนเพิ่มขึ้นและลดลงตามรอบการตรวจดังกล่าว ทั้งนี้ ก็เป็นไปเพื่อให้การค้นหาผู้ติดเชื้อเข้าถึงการรักษาได้อย่างรวดเร็ว อันจะช่วยลดจำนวนผู้ป่วยกลุ่มสีเหลือง และผู้ป่วยหนักให้น้อยลง ทั้งนี้ สำหรับผู้ติดเชื้อในสถานพินิจฯ และศูนย์ฝึกอบรมฯ ไม่พบผู้ติดเชื้อรายใหม่
นอกจากนี้ ที่ประชุมได้ติดตามการพัฒนาระบบการรายงานข้อมูลผู้ป่วยติดเชื้อไวรัสโควิด-19 พร้อมเน้นย้ำให้เรือนจำและทัณฑสถานนำเข้าข้อมูลให้ครบถ้วนสมบูรณ์ เพื่อให้ข้อมูลในระบบเป็นไปด้วยความถูกต้อง อีกทั้งขอให้เรือนจำกลางบางขวางและเรือนจำจังหวัดนนทบุรีบูรณาการร่วมกันในกระบวนการบริหารจัดการผู้ป่วย สำหรับในด้านการจัดระบบการส่งผู้พ้นโทษกลับสู่สังคมนั้น กรมพินิจและคุ้มครองเด็กและเยาวชน และกรมราชทัณฑ์ ได้จัดทำแนวทางการปล่อยตัวผู้พ้นโทษติดเชื้อโควิดที่ต้องรักษาตัวหรือกักตัวต่อเนื่อง เสร็จเรียบร้อยแล้ว ซึ่งจะได้แจ้งให้ผู้บัญชาการเรือนจำ ทัณฑสถาน และกรมพินิจและคุ้มครองเด็กและเยาวชนปฏิบัติต่อไป
วันพุธที่ 2 มิถุนายน 2564
รับมอบและปล่อยคาราวานรถขนส่งสินค้าเกษตรคุณภาพและสินค้าอุปโภคบริโภค ตาม “โครงการแบ่งปันน้ำใจ เกษตรไทยสู้ภัยโควิด-19” ครั้งที่ 1
รมว.เฉลิมชัย ปล่อยคาราวานรถสินค้าเกษตรคุณภาพ ส่งต่อไปยังโรงพยาบาล โรงพยาบาลสนาม และสนับสนุนเรือนจำ ทั้งในเขตกรุงเทพฯ และปริมณฑล เพื่อเป็นขวัญและกำลังใจแก่บุคลากรทางการแพทย์ และเจ้าหน้าที่ทุกภาคส่วน ตลอดจนประชาชนที่ได้รับความเดือดร้อนจากโควิด–19
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับมอบและปล่อยคาราวานรถขนส่งสินค้าเกษตรคุณภาพและสินค้าอุปโภคบริโภค ตาม “โครงการแบ่งปันน้ำใจ เกษตรไทยสู้ภัยโควิด-19” ครั้งที่ 1 โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตนและสหกรณ์ เข้าร่วม ณ อาคารส่งเสริมการเกษตรเบญจสิริกิติ์ กรมส่งเสริมการเกษตร กรุงเทพฯ เพื่อส่งมอบให้กับบุคลากรทางการแพทย์ และเจ้าหน้าที่ทุกภาคส่วน ตลอดจนประชาชนที่ได้รับความเดือดร้อนจากโควิด–19 ทั้งโรงพยาบาล โรงพยาบาลสนาม และสนับสนุนเรือนจำ ในเขตกรุงเทพมหานครและปริมณฑล จำนวน 19 แห่ง ประกอบด้วย โรงพยาบาลผู้สูงอายุบางขุนเทียน โรงพยาบาลพระนั่งเกล้า โรงพยาบาลสนามบุศราคัม เมืองทองธานี โรงพยาบาลสนามที่โรงเรียนนนทบุรีวิทยาลัย โรงพยาบาลธรรมศาสตร์เฉลิมพระเกียรติ ศูนย์รังสิต โรงพยาบาลเวชการุณย์รัศมิ์ โรงพยาบาลราชพิพัฒน์ โรงพยาบาลพระมงกุฏเกล้า โรงพยาบาลภูมิพลอดุลยเดชกรมแพทย์ทหารอากาศ สถาบันบำราศนราดูร โรงพยาบาลราชวิถี สถาบันป้องกันควบคุมโรคเขตเมือง โรงพยาบาลสนาม สนามไทยญี่ปุ่น-ดินแดง โรงพยาบาลมงกุฎวัฒนะ โรงพยาบาลสนาม ปตอ.1 กองพันทหารปืนใหญ่ต่อสู้อากาศยาน เรือนจำกลางคลองเปรม เรือนจำพิเศษกรุงเทพมหานคร เรือนจำกลางพิเศษธนบุรี เรือนจำจังหวัดนนทบุรี และจุดตู้ปันสุข บริเวณด้านหน้ากรมส่งเสริมการเกษตร (ติดกับสถานีรถไฟฟ้า BTS สถานีมหาวิทยาลัยเกษตรศาสตร์)
"จากสถานการณ์การระบาดของโรคโควิด-19 ที่ยังคงทวีความรุนแรงเพิ่มขึ้นอย่างต่อเนื่อง กระทรวงเกษตรและสหกรณ์จึงมีความห่วงใยเกษตรกรและพี่น้องประชาชนที่อาจจะได้รับผลกระทบ รวมถึงบุคลากรทางการแพทย์ที่ทำหน้าที่ให้การรักษาผู้ป่วยอย่างเต็มกำลังความสามารถอยู่ในขณะนี้จึงได้มอบหมายให้กรมส่งเสริมการเกษตรเป็นผู้ประสานงานหลักในการดำเนิน “โครงการแบ่งปันน้ำใจ เกษตรไทยสู้ภัยโควิด-19” โดยการนำสินค้าเกษตรคุณภาพและมีความปลอดภัย ส่งตรงถึงบุคลากรทางการแพทย์ และเจ้าหน้าที่ทุกภาคส่วน ตลอดจนประชาชนที่ได้รับความเดือดร้อนจากโควิด–19 เพื่อเป็นขวัญและกำลังใจในการปฏิบัติงาน อย่างไรก็ตาม กระทรวงเกษตรฯ ยังคงเน้นย้ำถึงคุณภาพและความปลอดภัยของสินค้าเป็นหลัก จึงขอให้เกษตรกรรักษามาตรฐานการผลิตต่อไป เมื่อผ่านพ้นวิกฤตไปแล้ว ผู้บริโภคจะจดจําและเชื่อมั่นในสินค้าเกษตรของเกษตรกรไทย" ดร.เฉลิมชัย กล่าว
ด้าน นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวเพิ่มเติมว่า สำหรับสินค้าเกษตรคุณภาพและสินค้าอุปโภคบริโภคที่ส่งมอบในครั้งนี้ ประกอบด้วย ข้าวสาร 13.3 ตัน ผัก 4.5 ตัน ผลไม้ 7.5 ตัน ไข่ไก่ 10,000 ฟอง สินค้าแปรรูปพร้อมทาน 2,500 ซอง และน้ำดื่ม 85,000 ขวด โดยได้รับการสนับสนุนจากเจ้าหน้าที่กรมส่งเสริมการเกษตร สหกรณ์การเกษตร เกษตรกร โลตัส ภาคีเครือข่าย รวมถึงกลุ่มเพื่อนเฉลิมชัย โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบเงินจำนวน 500,000 บาท เพื่อร่วมสนับสนุน “โครงการแบ่งปันน้ำใจ เกษตรไทยสู้ภัยโควิด-19” ในการช่วยเหลือซื้อสินค้าจากเกษตรกรที่มีปัญหาด้านการตลาด ในช่วงวิกฤติการระบาดของโรคโควิด–19 เพื่อเป็นขวัญและกำลังใจผ่านกระทรวงเกษตรและสหกรณ์ ส่งต่อไปยังบุคลากรทางการแพทย์ในโรงพยาบาล โรงพยาบาลสนาม และเรือนจำ ทั้ง 19 แห่งด้วย
วันพุธที่ 2 มิถุนายน 2564
๓ มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ทรงพระเจริญ